cyanic-selkie/wikianc huggingface dataset:
Τρικόρυνθος
Προσωπικότητες από την Τρικόρυνθο
Υπήρξαν διάφοροι γνωστοί πολίτες από τον δήμο της Τρικορύνθου, όπως ο Γλαύκων ο Τρικορύσιος, ο βουλευτής Δημήτριος ο Τρικορύσιος, ο Δημόστρατος ο Τρικορύσιος γιος του Δημοστράτου, ο βουλευτής Διόδωρος ο Τρικορύσιος, ο βουλευτής Διονύσιος ο Τρικορύσιος, ο δικαστής Διονύσιος ο Τρικορύσιος γιος του Κλεμάχου, ο βουλευτής Διονύσιος ο Τρικορύσιος γιος του Στράτωνος, ο ιερέας Διονυσόδωρος ο Τρικορύσιος γιος του Μοσχίωνος, ο επιστάτης στα Ελευσίνια Διόξενος ο Τρικορύσιος γιος του Πλάτωνος, ο θεωρός της Τετράπολης Διόφαντος ο Τρικορύσιος γιος του Ευθυμένου κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Ροκ μουσική
Ο όρος ροκ στη μουσική, χρησιμοποιείται για να περιγράψει τα είδη που προέκυψαν από την εξέλιξη του είδους του rock and roll. Η μουσική ροκ (rock) στο σύνολό της, αποτελεί ένα είδος δημοφιλούς μουσικής που χαρακτηρίζεται συνήθως από έντονο ρυθμό και από ευδιάκριτη, χαρακτηριστική μελωδία φωνητικών η οποία συνοδεύεται συνήθως από ηλεκτρικές κιθάρες, ηλεκτρικό μπάσο και ντραμς. Πολλές φορές χρησιμοποιούνται και πληκτροφόρα όργανα, όπως πιάνο ή συνθεσάιζερ.
Εμφανίστηκε στις αρχές της δεκαετίας του 1950 στην Αμερική και είχε ως βάση την τεχνοτροπία του Rhythm and Blues και το ρυθμό του rock and roll των αφροαμερικάνικων κοινοτήτων των Ηνωμένων Πολιτειών, καθώς και το rockabilly, που ουσιαστικά ήταν η έκφραση των λευκών μέσω των προαναφερθέντων ειδών αφροαμερικανικής προέλευσης. Συνεισφορά στον ήχο που πρωτοχαρακτηρίστηκε ροκ, θεωρείται ότι είχε και η country μουσική. Αυτή, είχε στοιχεία μπλουζ και βασιζόταν στα παραδοσιακά είδη μουσικής των κατοίκων των ΗΠΑ και ήταν πολύ δημοφιλής, κυρίως μεταξύ των λευκών και στο Νότο.
Η μουσική ροκ επηρεάστηκε και επηρεάζεται ακόμη και σήμερα από τα άλλα είδη μουσικής που είναι δημοφιλή ανά περίοδο. Στη δεκαετία του 1960, η παραδοσιακή (folk) μουσική των λευκών κοινοτήτων των ΗΠΑ επηρέασε το υβρίδιο που ήταν γνωστό ως ροκ εκείνη την περίοδο, αλλά και επηρεάστηκε από αυτό με αποτέλεσμα τη δημιουργία του φολκ ροκ. Παράλληλα, γίνεται γνωστό το μπλουζ ροκ που αποτελεί την έκφανση του ροκ που δίνει μεγαλύτερη βαρύτητα στην ηλεκτρική κιθάρα και στις μπλουζ ρίζες της μουσικής αυτής. Στα μέσα της δεκαετίας του 1960, εμφανίζεται το ψυχεδελικό ροκ, που φέρει στοιχεία από μουσικές της ανατολής. Λίγα χρόνια αργότερα, οι μουσικοί της ροκ που είχαν τζαζ παιδεία και μουσικοί τζαζ, δημιούργησαν το μείγμα που έγινε γνωστό ως τζαζ-ροκ φιούζιον, ή απλά φιούζιον. Στη δεκαετία του 1970 δημιουργηθηκαν τα υποείδη σοφτ ροκ, προγκρέσιβ ροκ, πανκ ροκ και χέβι μέταλ. Τη δεκαετία του 1980, γίνεται δημοφιλές το χαρντ ροκ και το εναλλακτικό ροκ (alternative rock) κάνει τα πρώτα του βήματα. Στην επόμενη δεκαετία, τα υποείδη της ροκ που εισάγονται είναι το γκραντζ, το μπριτ ποπ και το ανεξάρτητο ροκ (indie).
Προέλευση: Rock and Roll και Rockabilly
thumb| thumb|right|Ο [[Έλβις Πρίσλεϊ, μεταξύ άλλων, έκανε δημοφιλές το ροκαμπίλι και το ροκ εντ ρολ στο ευρύ κοινό. Και τα δύο είδη, θεωρούνται ότι έθεσαν τις βάσεις για τη ροκ.]] Το ροκ εντ ρολ προήλθε από διάφορα μουσικά είδη που ήταν δημοφιλή στην Αμερική στα τέλη της δεκαετίας του 1940 και γνώρισε εξαιρετική δημοφιλία στις αρχές και στα μέσα της δεκαετίας του 1950. Είχε ως βάσεις του τη μουσική rhythm and blues και την country. Η ροκ εντ ρολ αρχικά, ήταν ένα από τα είδη χορευτικής μουσικής των αφροαμερικανών. Μαύροι καλλιτέχνες όπως ο Little Richard, ο Chuck Berry και ο Fats Domino ερμήνευαν επιτυχίες του ροκ εντ ρολ, αλλά απευθύνονταν σε αφροαμερικάνικο κοινό. Αυτοί οι καλλιτέχνες του ροκ εντ ρολ, δέχτηκαν ρατσιστικές κριτικές σε μια εποχή που οι περισσότεροι χώροι διασκέδασης ήταν διαχωρισμένοι για λευκούς και μαύρους.
Η μαζική επιτυχία του ροκ εντ ρολ ξεκίνησε στις αρχές της δεκαετίας του 1950, όταν λευκοί καλλιτέχνες διασκεύαζαν το υλικό των αφροαμερικάνων ή ακολούθησαν το στυλ τους, στο μουσικό είδος που έγινε γνωστό ως ροκαμπίλι. Ο Έλβις Πρίσλεϊ, ο Μπιλ Χάλει, ο Τζέρι Λι Λιούις και ο Τζόνι Κας ήταν μερικοί από αυτούς που εδραίωσαν το ροκ εντ ρολ στη συνείδηση των υπόλοιπων Αμερικανών και συνέβαλαν έτσι στην μεγάλη επιτυχία του. Ταυτόχρονα τα τεχνολογικά επιτεύγματα της εποχής, δίνουν ώθηση στην οικιακή διασκέδαση που σχετίζεται με τη μουσική. Οι δίσκοι γραμμοφώνου που παράγονται στα μέσα της δεκαετίας του 1950 είναι πλέον 45 στροφών και όχι 78 και το 1957, η Ιαπωνική εταιρία TTEC (Tokyo Telecommunications Engineering Corporation) που αργότερα μετονομάστηκε σε Sony, εισάγει στην αμερικάνικη αγορά το πρώτο ραδιόφωνο με τρανζίστορ που αποτελείται πλήρως από μικρού μεγέθους ηλεκτρονικά στοιχεία. Εξαιτίας αυτών, οι νέοι σταδιακά μπόρεσαν να έχουν πρόσβαση σε ένα φτηνό σύστημα όπου θα άκουγαν μουσική. Προς το τέλος της δεκαετίας του 1950, η δημοφιλής μουσική της περιόδου ήταν γνωστή σε όλο τον αμερικάνικο πληθυσμό. Κοινό ανεξαρτήτως χρώματος, παρακολουθούσε συναυλίες ροκ εντ ρολ και οι οπαδοί της μουσικής ανακάλυπταν τους καλλιτέχνες που είχαν ερμηνεύσει πρώτοι τα κομμάτια που ήξεραν από το ραδιόφωνο ή την τηλεόραση. Παράλληλα, αν και οι πωλήσεις των μεγάλων δισκογραφικών εταιριών γνώρισαν μια πτώση της τάξης του 30%, οι ανεξάρτητες δισκογραφικές άνθισαν καταλαμβάνοντας ένα μερίδιο πωλήσεων γύρω στο 55% στις ΗΠΑ. Οι πωλήσεις δίσκων ροκ εντ ρολ, κατέλαβαν το 1959 το 42,7% των συνολικών πωλήσεων. Βέβαια, εξαιτίας της επιτυχίας του είδους, όσοι προωθούσαν καλλιτέχνες της εποχής, χαρακτήριζαν ως ροκ εντ ρολ και άλλα είδη μουσικής όπως η ποπ της εποχής που είχε στοιχεία ροκ εντ ρολ, με στόχο την προσέλκυση μεγαλύτερου κοινού. Εντούτοις, η επικράτηση του ροκ εντ ρολ ξεπέρασε τα όρια των Ηνωμένων Πολιτειών και γνώρισε μεγάλη επιτυχία και στη Βρετανία όπου αναπτύχθηκε το Βρετανικό ροκ.
Βρετανικό ροκ: Μέσα δεκαετίας 1950 - αρχές δεκαετίας 1960
Στο Ηνωμένο Βασίλειο το δημοφιλές κίνημα που είναι γνωστό ως "παραδοσιακή" τζαζ, έφερε πολλούς Αμερικάνους καλλιτέχνες της μπλουζ και τζαζ στη Βρετανία, οι οποίοι μετέδωσαν τους ροκ εντ ρολ και ροκαμπίλι ρυθμούς εκεί. Έτσι το ροκ εντ ρολ έγινε γνωστό και στο ευρωπαϊκό κοινό και γνώρισε την αποδοχή του. Βρετανοί καλλιτέχνες όπως οι Tommy Steele, Cliff Richard και Billy Fury έγιναν γνωστοί στα μέσα και τέλη της δεκαετίας του 1950, παίζοντας ροκ εντ ρολ και ροκαμπίλι. Η μουσική σκιφλ (skiffle) που είχε τις ρίζες της στις ΗΠΑ από το 1920 και ήταν πολύ δημοφιλής στη Βρετανία, επηρεάστηκε αισθητά από το ροκ εντ ρολ. Το νέο αυτό ύφος άνθισε ιδιαίτερα στα μέσα της δεκαετίας του 1950 καθώς δημιουργήθηκαν πολλά νέα συγκροτήματα, μεταξύ άλλων και οι The Quarry Men του Τζον Λέννον, που αποτέλεσαν το προπαρασκευαστικό συγκρότημα για τη δημιουργία των Beatles. Η Βρετανία, ανέπτυξε μεγάλη σκηνή ροκ εντ ρολ, που αναπτύχθηκε γρήγορα απαλλαγμένη από τα ρατσιστικά εμπόδια που κράτησαν τη rhythm and blues και άλλα είδη τέχνης αφροαμερικανών, στην απομόνωση στις ΗΠΑ.
Ο Κλιφ Ρίτσαρντ έκανε την πρώτη ροκ εντ ρολ επιτυχία στη Βρετανία με το τραγούδι του Move It και έτσι τέθηκαν για πολλούς οι βάσεις για τη δημιουργία του Βρετανικού ροκ ήχου. Το συγκρότημά του The Shadows, ήταν ένα από πολλά που γνώριζαν επιτυχία με ορχηστρικά κομμάτια μουσικής σερφ. Καθώς το ροκ εντ ρολ στην Αμερική άρχισε να φθίνει και να κλίνει προς το ελαφρύ ποπ και τις γλυκανάλατες μπαλάντες που ακούγονταν σε κλαμπ και χορούς, τα Βρετανικά ροκ συγκροτήματα συνέχισαν να παίζουν με ένταση, βαθιά επηρεασμένοι από το μπλουζ ροκ.
Το Garage rock της δεκαετίας του 1960
Η Βρετανική Εισβολή (British Invasion) όπως είναι γνωστή στον μουσικό τύπο η επικράτηση του Βρετανικού ροκ σε χώρες όπως οι ΗΠΑ, ο Καναδάς και η Αυστραλία, διέδωσε παγκοσμίως το Βρετανικό ροκ και γνώρισε πολλούς μιμητές. Πολλοί εξ αυτών στις ΗΠΑ, προσπάθησαν να φτιάξουν τη δική τους συνοικιακή μπάντα. Οι πρόβες και οι ηχογραφήσεις γίνονταν συνήθως στα γκαράζ των σπιτιών τους χωρίς τα μέσα που παρείχε κάποια μεγάλη δισκογραφική εταιρία της εποχής. Εντούτοις αρκετοί, όπως οι The Sonics, ξεχώρισαν την περίοδο μεταξύ 1963 και 1967, οπότε και γνώρισε τη μεγαλύτερη ακμή του το γκαράζ ροκ. Το garage rock είχε ονομαστεί αρχικά punk rock, αλλά αργότερα χρησιμοποιήθηκε ο όρος γκαράζ ροκ για να μη δημιουργείται σύγχυση με το πανκ ροκ όπως το έκαναν γνωστό οι Sex Pistols, που έγινε πολύ δημοφιλές κατά τη διάρκεια της δεκαετίας του 1970.
Η μουσική surf της δεκαετίας του 1960
Ο ήχος του ροκαμπίλι επηρέασε πολύ τη Δυτική Ακτή της Αμερικής ως προς την ανάπτυξη ενός νέου είδους μουσικής που ήταν κυρίως ορχηστρικό και έγινε γνωστό ως μουσική σερφ. Η υποκουλτούρα των οπαδών του συγκεκριμένου είδους μουσικής ήταν συνήθως ανταγωνιστική αυτής της ροκ εντ ρολ μουσικής, αλλά γενικά κατηγοριοποιείται ως ένα παρακλάδι της ευρύτερης ροκ εντ ρολ σκηνής. Η σερφ ήταν πιο γρήγορη από το ροκ εντ ρολ και ο ήχος της εμφάνιζε χαρακτηριστικές διαφορές, όπως οι κιθάρες με μεγάλο σήμα αντήχησης (reverb) ή ηχούς για να δοθεί μεγάλη αίσθηση του βάθους στον ήχο. Πολύ γνωστό συγκρότημα της σερφ ήταν οι Beach Boys που άφησαν το στίγμα τους στη σερφ προσθέτοντας πλούσιες μελωδίες στη φωνή, δημιουργώντας αυτό που έγινε γνωστό ως ο Ήχος της Καλιφόρνια.
Η Βρετανική ροκ σκηνή
Μέχρι το τέλος του 1962, η Βρετανική ροκ σκηνή είχε αρχίσει να έχει τα πρώτα της δείγματα με ένα μεγάλο εύρος αμερικάνικων επιρροών και στοιχεία της soul, rhythm and blues και surf. Αρχικά, τα συγκροτήματα του είδους μετέφεραν μελωδίες Αμερικανών καλλιτεχνών, αλλά αργότερα εμφάνισαν και τις δικές τους συνθέσεις με μουσικές ιδέες όλο και πιο περίπλοκες, δίνοντας πολλές φορές μεγαλύτερη βαρύτητα στο αφροαμερικάνικο στοιχείο.
Οι Beatles από τις αρχές της δεκαετίας του 1960, έκαναν την εμφάνιση τους με ένα σετ εμφάνισης, τραγουδιών και ύφους που έθεσε τα πρότυπα για τα μουσικά συγκροτήματα του μέλλοντος. Στα μέσα του 1962 οι Rolling Stones ξεκίνησαν ως ένα από τα πολλά συγκροτήματα που είχαν μεγάλη επιρροή από την μπλουζ, μαζί με τους Animals και Yardbirds. Στα τέλη του 1964 εμφανίζονται οι Kinks και ακολουθούν οι Who που παρουσιάζουν το νέο μοντερνιστικό στυλ. Προς το τέλος της δεκαετίας, τα συγκροτήματα της Βρετανικής ροκ σκηνής, πειραματίστηκαν με το ψυχεδελικό μουσικό ύφος που εμπεριείχε αναφορές στην υποκουλτούρα των ναρκωτικών και στις εμπειρίες με παραισθησιογόνες ουσίες.
Μετά την αρχική τους επιτυχία στο Ηνωμένο Βασίλειο, οι Beatles ξεκίνησαν σιγά σιγά να γίνονται γνωστοί στις Ηνωμένες Πολιτείες, αρχικά μέσω παρουσίασης των κομματιών τους από ραδιοφωνικούς και τηλεοπτικούς σταθμούς. Αφού τα τραγούδια τους έγιναν γνωστά εκεί, οργανώθηκε μια εκτεταμένη περιοδεία των Beatles στις ΗΠΑ που οδήγησε σε μανιώδεις εκφράσεις θαυμασμού από πλευράς οπαδών, φαινόμενο που έγινε γνωστό ως Beatlemania. Μετά τους Beatles και άλλα Βρετανικά συγκροτήματα επισκέφθηκαν τις ΗΠΑ, όπως οι Rolling Stones, οι Animals και οι Yardbirds.
Η μουσική ροκ ως αντικουλτούρα (1963-1974)
Στα τέλη της δεκαετίας του 1960 η αντικουλτούρα της γενιάς μπητ συσχετίστηκε με το ευρύτερο αντιπολεμικό κίνημα που είχε ταχθεί ενάντια στην απειλή της ατομικής βόμβας, κυρίως με την Καμπάνια για Πυρηνικό Αφοπλισμό (Campaign for Nuclear Disarmament - CMD) στη Βρετανία. Και τα δύο κινήματα συνδέθηκαν με την τζαζ σκηνή και με την αναγέννηση της μουσικής φολκ, που έλαβε χώρα κυρίως σε Αμερική και Βρετανία τις δεκαετίες του 1950 και 1960.
Το Folk rock
thumb|right|Ο Bob Dylan με την φολκ τραγουδίστρια Joan Baez στη Διαδήλωση για τα Κοινωνικά Δικαιώματα στην [[Ουάσινγκτον το 1963.]] Η φολκ σκηνή απαρτιζόταν από καλλιτέχνες που πέρα από την ίδια την παραδοσιακή μουσική, είχαν ενδιαφέρον στα ακουστικά όργανα, στα παραδοσιακά τραγούδια και στην κάντρι μπλουζ, την ακουστική έκφανση της μπλουζ. Οι καλλιτέχνες της αναγέννησης της φολκ που συντελέστηκε εκείνη την περίοδο, προτιμούσαν να ερμηνεύουν τραγούδια που είχαν κάποιο κοινωνικά προοδευτικό μήνυμα, πράγμα που είχε απήχηση και στο κοινό τους. Πρωτοπόρος της φολκ, πριν ακόμη από την περίοδο της αναγέννησης της τη δεκαετία του 1950, θεωρείτο ο Woody Guthrie ο οποίος χαρακτηριζόταν ως στρατευμένος καλλιτέχνης με πολλά τραγούδια διαμαρτυρίας στο ρεπερτόριό του. Την περίοδο της ανάπτυξης του κινήματος της φολκ, ο Μπομπ Ντίλαν ήρθε στο προσκήνιο και έκανε επιτυχίες τραγούδια διαμαρτυρίας όπως τα Blowin' in the Wind και Masters of War. Έτσι αυτού του είδους το τραγούδι έγινε γνωστό σε ευρύτερο κοινό.
Οι Byrds, παίζοντας το τραγούδι του Μπομπ Ντίλαν Mr. Tambourine Man, συνέβαλαν στην ανάπτυξη της μόδας του Φολκ ροκ και έδωσαν ώθηση στο είδος του ψυχεδελικού ροκ το οποίο αντιπροσώπευαν μεταξύ διαφόρων άλλων ειδών. Ο Ντίλαν συνέχισε την ανοδική πορεία του φολκ ροκ με το σινγκλ για το τραγούδι του Like a Rolling Stone του 1965, να φτάνει στο νούμερο 2 των τσαρτς των Ηνωμένων Πολιτειών, ακολουθώντας το Help! των εξαιρετικά δημοφιλών Beatles. Καλλιτέχνες της φολκ ροκ όπως ο Neil Young, οι Simon & Garfunkel, The Mamas & the Papas, Joni Mitchell και οι The Band, έκαναν το κίνημα της φολκ ροκ πολύ δημοφιλές έως και μετά τα μέσα της δεκαετίας του 1960 στην Αμερική.
Στη Βρετανία το φολκ ροκ έγινε εξίσου δημοφιλές με την Αμερική. Οι Fairport Convention εφάρμοσαν τεχνικές της ροκ σε παραδοσιακά Βρετανικά τραγούδια και το παράδειγμα τους ακολουθήθηκε από μπάντες όπως οι Steeleye Span.
Το ψυχεδελικό ροκ
thumb|right|250px|Το Furthur το λεωφορείο των Merry Pranksters. Παράλληλα με το δημοφιλές φολκ ροκ και λίγο αργότερα εμφανίστηκε και το ψυχεδελικό ροκ το οποίο προσέλκυσε έντονα το ενδιαφέρον από τα μέσα έως τα τέλη της δεκαετίας του 1960.
Ο συναυλιακός χώρος με το όνομα The Fillmore, αποτελούσε σημείο αναφοράς για τα συγκροτήματα του ψυχεδελικού ροκ στη δεκαετία του 1960, όπως οι Country Joe and the Fish και οι Jefferson Airplane. Οι Byrds το 1966 έκαναν επιτυχία το τραγούδι τους Eight Miles High το σινγκλ του οποίου έφτασε στο νούμερο 14 στο Billboard Hot 100 των ΗΠΑ. Το ίδιο κομμάτι διασκεύασαν και οι Ολλανδοί Golden Earring, το 1970 και έτσι έγιναν γνωστοί στις Ηνωμένες Πολιτείες με το ομώνυμο άλμπουμ τους. Η διασκευή τους στο εν λόγω τραγούδι διαρκούσε 19 λεπτά, ενώ η αυθεντική εκδοχή του ήταν τρεισήμισι λεπτά, στις συναυλίες τους στο Fillmore δε, όπου έπαιζαν τακτικά, διαρκούσε έως και 40 λεπτά με αλλεπάλληλα σόλο και τζαμαρίσματα (προσθήκες αυτοσχεδιασμού).
Στη Βρετανία, οι Pink Floyd, είχαν ξεκινήσει να αναπτύσσουν τις ιδέες τους πάνω στο ψυχεδελικό ροκ από το 1965 στην "underground" σκηνή. To 1966, δημιουργήθηκαν οι Soft Machine και ο Βρετανός Donovan κάνει επιτυχία το ψυχεδελικό με επιρροές φολκ τραγούδι του, Sunshine Superman. Τον Αύγουστο του 1966 οι Beatles με το άλμπουμ τους Revolver, χρησιμοποίησαν την ψυχεδέλεια σε τραγούδια τους όπως το Yellow Submarine και το Tomorrow Never Knows. Οι Beach Boys του Brian Wilson, κυκλοφορούν την ίδια χρονιά το Pet Sounds, με έντονα στοιχεία ψυχεδέλειας, γεγονός που αποδίδεται στη χρήση LSD από τον Wilson που ήταν ο κυρίως συνθέτης του άλμπουμ. Την ίδια χρονιά εμφανίζονται οι Βρετανοί Cream με τους Ginger Baker, Jack Bruce και Eric Clapton και συνδυάζουν το μπλουζ ροκ με την ψυχεδέλεια. Το 1967, ο Jimi Hendrix, γίνεται παγκοσμίως γνωστός με την εμφάνιση του στο Monterey Pop Festival στην Καλιφόρνια, αφού την προηγούμενη χρονιά είχε κάνει επιτυχία στο Ηνωμένο Βασίλειο με το σινγκλ του Stone Free. Με την παγκόσμια φήμη που έχει πλέον εδραιώνεται σαν κιθαρίστας, που πέρα από τις καινοτόμες τεχνικές του, χρησιμοποιεί στοιχεία ψυχεδέλειας τόσο στην εκτέλεση, όσο και στην παραγωγή των τραγουδιών του, γεγονός που αλλάζει και τη θεώρηση της παραγωγής δίσκων.
Το 1967 οι Pink Floyd κυκλοφορούν το πρώτο σινγκλ τους με το τραγούδι του Syd Barrett, Arnold Layne και φτάνουν στο #20 στα Βρετανικά τσαρτς για σινγκλς, αν και αργότερα το τραγούδι απαγορεύεται και δεν παίζεται στο ραδιόφωνο, εξαιτίας του θέματος που πραγματεύονται οι στίχοι του (έναν άντρα που ντύνεται με γυναικεία ρούχα). Το άλμπουμ των Beatles με τίτλο Sgt. Pepper's Lonely Hearts Club Band, κυκλοφορεί 4 μήνες μετά, τον Ιούνιο του ίδιου έτους και κάνει μεγάλη αίσθηση στους κύκλους της ροκ μουσικής γενικά, ενώ στο τέλος της χρονιάς κυκλοφορούν τα άλμπουμ The Piper at the Gates of Dawn των Pink Floyd και το Disraeli Gears των Cream.
Το progressive rock
Το progressive rock (γνωστό και ως "προοδευτικό ροκ" στα ελληνικά), εμφανίστηκε λίγο αργότερα από το ψυχεδελικό ροκ στην Αγγλία. Οι μπάντες του είδους αυτού πειραματίστηκαν με διάφορα όργανα εκτός του καθιερωμένου σετ κιθάρας - μπάσου - ντραμς και εισήγαγαν νέες μορφές στα τραγούδια ως προς τα μουσικά μέρη που απάρτιζαν τα κομμάτια. Συγκροτήματα όπως οι Beatles, οι Pink Floyd, οι Moody Blues, οι Deep Purple και οι Golden Earring πειραματίστηκαν με όργανα όπως έγχορδα ορχήστρας, πνευστά, αλλά και πλήρεις ορχήστρες. Τα ροκ συγκροτήματα του είδους, ξεπέρασαν κατά πολύ το ως τότε καθιερωμένο τρίλεπτο διάρκειας ενός ροκ τραγουδιού και ηχογράφησαν πιο περίπλοκα στη δομή τραγούδια χρησιμοποιώντας ενίοτε συγχορδίες που είχαν τη βάση τους στην τζαζ και άλλα υποείδη που ξεκίνησαν από αυτήν όπως η φιούζιον. Οι επιρροές των συγκροτημάτων του προοδευτικού ροκ έρχονταν από πολλά είδη, συμπεριλαμβανομένων της κλασσικής, της τζαζ και της ηλεκτρονικής μουσικής. Τα τραγούδια στο σύνολό τους δε, είχαν μεγαλύτερη ποικιλία από τα άλλα ροκ τραγούδια. Κυμαίνονταν από ήρεμα και πλούσια σε μελωδία, έως ατονικά, παράφωνα και περίπλοκα κομμάτια.
Γνωστά συγκροτήματα προοδευτικού ροκ ήταν τα εξής: Barclay James Harvest, Camel, Caravan, Van Der Graaf Generator, Pink Floyd, Emerson, Lake & Palmer, Faust, Genesis, Gentle Giant, Gong, Jethro Tull, King Crimson, Magma, The Nice, Pavlov's Dog, Rush, Eloy, Soft Machine και Yes.
Krautrock
Στα μέσα της δεκαετίας του 1960, το ροκ από τις ΗΠΑ και την Μεγάλη Βρετανία έγινε αρκετά δημοφιλές στο Γερμανικό κοινό. Κατά τη διάρκεια αυτής της περιόδου, πρωτοποριακοί Γερμανοί μουσικοί, που έπαιζαν έως τότε ένα μείγμα κλασικής και ηλεκτρονικής μουσικής, χρησιμοποίησαν τα ηλεκτρονικά όργανα για να παράγουν ένα μουσικό ύφος που αναμείγνυε ήχους του προοδευτικού ροκ με ήχους του ψυχεδελικού ροκ. Από τις αρχές της δεκαετίας του 1970, μπάντες του Γερμανικού προοδευτικού ροκ που αργότερα ονομάστηκε krautrock, δημιουργούσαν στα κομμάτια τους διάφορα μουσικά μίγματα όπως ροκ με τζαζ και Ασιατική μουσική, μεταξύ άλλων. Πρωτοπόροι αυτού του είδους όπως οι Neu! και οι Kraftwerk, επηρέασαν αισθητά την τέκνο μουσική και άλλα είδη αργότερα.
Το Heavy Metal
Στο τέλος της δεκαετίας του 1960, εμφανίζονται κάποια συγκροτήματα που με τον ήχο τους δημιουργούν ένα παρακλάδι της ροκ που παίρνει το όνομά Heavy Metal. Οι Black Sabbath, από το Άστον του Μπέρμιγχαμ, κυκλοφορούν το 1970 το πρώτο ομώνυμο άλμπουμ τους και ο ήχος τους περιγράφεται από δημοσιογράφους, ως ήχος βαρέων μετάλλων - μία παρομοίωση που είχε χρησιμοποιηθεί και για τον ήχο άλλων καλλιτεχνών της ροκ παλιότερα, όπως για παράδειγμα για τον Τζίμι Χέντριξ. Το είδος του Χέβι Μέταλ, όπως πρωτοεμφανίζεται, χαρακτηρίζεται ηχητικά από έντονο και βαρύ ρυθμό, με επιρροές από μπλουζ ροκ στις μελωδίες και παραμόρφωση που προερχόταν από ψαλιδισμό των κυματομορφών μέσω υπερενίσχυσης του σήματος της κιθάρας. Πολλά συγκροτήματα χρησιμοποίησαν αυτόν τον ήχο και τον συνδύασαν με άλλους με αποτέλεσμα να δημιουργηθούν και άλλα υποείδη του Χέβι Μέταλ. Τα υποείδη του Χέβι Μέταλ έγιναν δημοφιλή στη δεκαετία του 1970 και ακόμη περισσότερο στη δεκαετία του 1980. Επιπλέον, αρκετά συγκροτήματα του είδους ελκύουν το ενδιαφέρον ακόμη και σήμερα με εμφανίσεις και κυκλοφορίες τους.
Η δεκαετία 1970
Το ροκ συνδυάστηκε με την αντίθεση στην επικρατούσα κοινωνική κουλτούρα στα μέσα της δεκαετίας του 1960. Εντούτοις, στη δεκαετία του 1970, η μουσική ροκ έγινε πολύ δημοφιλής και στο κοινό που ακολουθούσε τις γενικές τάσεις ως προς τη μουσική.
Το Arena Rock
Οι Beatles και οι Rolling Stones είχαν ήδη θέσει τις βάσεις για μαζικές ζωντανές εμφανίσεις σε στάδια και χώρους αθλητικών αναμετρήσεων (αγγλικά: Arena). Η αυξανόμενη δημοτικότητα του Χέβι Μέταλ και του Προοδευτικού Ροκ, συνετέλεσε στο να εξαντλούνται τα εισιτήρια στις εμφανίσεις όλο και περισσότερων συγκροτήματων σε μεγάλους χώρους. Οι επιχειρήσεις που σχετίζονταν με τη μουσική, είδαν το γεγονός σαν ευκαιρία για μεγάλα κέρδη και έτσι προώθησαν συγκροτήματα με τον τίτλο των συγκροτημάτων "Αρένα ροκ". Αρχικά, συγκροτήματα των οποίων οι ρίζες ανήκαν σε άλλα παρακλάδια της ροκ μουσικής, όπως οι Queen, οι Pink Floyd και οι Genesis, άνοιξαν το δρόμο για πολυδάπανες ζωντανές εμφανίσεις που προσέλκυαν μεγάλο αριθμό κοινού. Αυτό το δρόμο ακολούθησαν και άλλα συγκροτήματα όπως οι Boston, Styx, Foreigner και οι Journey, μεταξύ άλλων, που έπαιζαν παρόμοια μουσική στην οποία όμως απουσίαζαν τα στοιχεία προοδευτικού ροκ και χέβι μέταλ. Αυτό το κίνημα αποτέλεσε τη βάση για το power pop των επόμενων δεκαετιών αλλά και για τις ζωντανές εμφανίσεις πολλών δημοφιλών καλλιτεχνών.
Το Soft Rock
Η μουσική ροκ όπως φάνηκε μπορούσε να γίνει λιγότερο σκληρή, κινούμενη κάπου μεταξύ του ποπ και του ροκ. Υπήρξαν κάποια βραχύβια συγκροτήματα που έκαναν γνωστό τον ήχο του soft rock/pop όπως οι Partridge Family, οι Cowsills, οι Osmonds, και οι Archies.
Με τη διάλυση των Beatles το 1970, άλλα συγκροτήματα και καλλιτέχνες χρησιμοποίησαν τον ήχο που συναντάται σε μερικά τραγούδια τους και χαρακτηρίζεται ως soft rock ("απαλό" ροκ). Με την εφαρμογή των κατάλληλων ενορχηστρώσεων δημιουργήσαν τα τραγούδια που ονομάστηκαν αργότερα "power ballads" (μπαλάντες με έντονο ρυθμό που θύμιζαν τον μέταλ ήχο και διακρίνονται συνήθως από την ερωτική θεματολογία). Σόλο καλλιτέχνες όπως ο Μπάρι Μανίλοου, η Ολίβια Νιούτον Τζον και ο Έρικ Κάρμεν, καθώς και συγκροτήματα όπως οι Bread και οι Carpenters έκαναν δημοφιλές το είδος που σήμερα είναι γνωστό σαν σοφτ ροκ.
Ταυτόχρονα, άλλοι γνωστοί καλλιτέχνες της ποπ της δεκαετίας του 1960, που δεν ανήκαν στην κατηγορία των "ροκ σταρ", όπως ο Νιλ Ντάιμοντ και η Μπάρμπρα Στρέιζαντ εξακολουθούσαν να βρίσκονται στα τσαρτς, ενίοτε κινούμενοι μουσικά στο δυσδιάκριτο όριο μεταξύ ποπ και σοφτ ροκ.
Το κλασικό ροκ
Στο μεταξύ, συγκροτήματα όπως οι Queen, Led Zeppelin, Black Sabbath, AC/DC, Aerosmith, ZZ Top, Van Halen, και Rolling Stones αλλά και σόλο καλλιτέχνες όπως ο Πήτερ Φράμπτον που ακούγονταν κυρίως στο ραδιόφωνο AM, μοιράζονταν τις θέσεις στα τσαρτς με συγκροτήματα του σοφτ ροκ.
Για παράδειγμα το ζωντανά ηχογραφημένο άλμπουμ του 1976 του Πήτερ Φράμπτον με τίτλο Frampton Comes Alive, έγινε άμεσα το ζωντανά ηχογραφημένο άλμπουμ με τις καλύτερες πωλήσεις όλων των εποχών, ρεκόρ που καταρρίφθηκε αργότερα, αλλά ακόμη και σήμερα παραμένει ένα από τα άλμπουμ με τις καλύτερες πωλήσεις παγκοσμίως. Όμοια το τραγούδι των Aerosmith με τίτλο Walk This Way έφτασε στο νούμερο 10 του Billboard Hot 100 το 1977. Εξαιρετικά δημοφιλή έγιναν το Stairway to Heaven των Led Zeppelin και το Bohemian Rhapsody των Queen, που συνέδεσαν κατά κάποιον τρόπο το σκληρό ροκ με το δημοφιλές σοφτ ροκ.
Η μουσική Ντίσκο
Ενώ η μουσική Funk (φανκ) αποτελούσε τμήμα της ροκ εντ ρολ σκηνής στις αρχές της δεκαετίας του 1970, τελικά έδωσε χώρο σε πιο εύπεπτα τραγούδια με χορευτικό ρυθμό. Το είδος της disco (ντίσκο) ξεκίνησε από σχήματα και καλλιτέχνες όπως οι Donna Summer, K.C. and the Sunshine Band, MFSB, The Three Degrees, The O'Jays, Barry White, Gloria Gaynor, CHIC, The Trammps και άλλους. Ξαφνικά πολλές επιτυχίες των τσαρτς είχαν χορευτικό ρυθμό ντίσκο και οι ντισκοτέκ (οι χώροι διασκέδασης με μουσική ντίσκο κυρίως), που ήταν δημοφιλείς στην Ευρώπη, κέρδισαν έδαφος και στις ΗΠΑ.
Ένα γκρουπ στενά συνδεδεμένο με την εποχή της ντίσκο ήταν οι Bee Gees, των οποίων η μουσική για την ταινία του 1977, με τίτλο Πυρετός το Σαββατόβραδο (Saturday Night Fever), σημάδεψε το απόγειο της εποχής. Πολλά γνωστά σχήματα της ροκ όπως οι Rolling Stones, ο Rod Stewart, οι Queen και οι Grateful Dead χρησιμοποίησαν ρυθμούς ντίσκο στις κυκλοφορίες τους, ενώ πολλοί ροκ ραδιοφωνικοί σταθμοί ξεκίνησαν να εκπέμπουν πρόγραμμα ντίσκο.
Το τέλος της δεκαετίας του 1970, ξεκίνησε σταδιακά η πτώση της δημοτικότητας του είδους της ντίσκο, αφού για πολλούς η μαζική παραγωγή και εκμετάλλευση του δημοφιλούς είδους, είχε ως αποτέλεσμα την πτώση σε ποιότητα της μουσικής αυτής. Το κίνημα αντι-ντίσκο οδήγησε σε γεγονότα ενάντια στους ραδιοφωνικούς παραγωγούς και υποστηρικτές της ντίσκο με γνωστότερη ίσως την νύχτα κατεδάφισης της ντίσκο στις 12 Ιουλίου του 1979, που μια εκδήλωση του μπέιζμπολ στο Σικάγο μετατράπηκε σε μακελειό από μικροδιαδηλώσεις, με αφορμή την πυροδότηση μιας μικρής βόμβας στο κέντρο του γηπέδου από τον Steve Dahl, ραδιοφωνικό παραγωγό που είχε απολυθεί από σταθμό που υιοθέτησε ντίσκο πρόγραμμα.
Οι αντιδράσεις οδήγησαν σε σταδιακή ανάκαμψη των πωλήσεων για τα άλμπουμ της ντίσκο, αλλά το είδος παρήκμασε μέχρι το 1980. Παρόλα αυτά, οι χορευτικοί ήχοι της ντίσκο παρέμειναν. Οι δίσκοι του είδους χρησιμοποιήθηκαν αρχικά σαν υπόβαθρο μουσικής για παρουσίαση του εκάστοτε εμφανιζόμενου DJ σε χώρους διασκέδασης. Οι παρουσιαστές, γνωστοί ως MC's (Masters of Ceremonies - Εμ σις), εξέλιξαν τον τρόπο παρουσίασης και τις μεθόδους που είχαν για να ξεσηκώσουν το κοινό και έτσι δημιουργήθηκε σταδιακά η μουσική χιπ χοπ - ραπ όπως την ξέρουμε σήμερα.
Το Punk Rock
Το punk rock (πανκ ροκ), ξεκίνησε στα μέσα της δεκαετίας του 1970 με μουσικούς που ακολούθησαν τη δομή των τραγουδιών και τις απλές ενορχηστρώσεις που είχαν χρησιμοποιήσει οι καλλιτέχνες του garage rock. Οι μουσικοί του πανκ ροκ, αποστασιοποιήθηκαν από τις ακριβές παραγωγές των δίσκων της ντίσκο και από την εμπορευματοποίηση του progressive rock που γινόταν σταδιακά arena rock. Στο πανκ ροκ, η μουσική παιδεία δεν ήταν υποχρεωτική, ωστόσο και αρκετοί μουσικοί της με σχετική παιδεία εσκεμμένα δεν χρησιμοποιούσαν τις μουσικές τους γνώσεις. Τα περισσότερα κομμάτια ήταν υπεραπλουστευμένα στην ανάπτυξή τους, σε τρεις συγχορδίες που δεν έδιναν πάντα από μόνες τους τον τόνο του κομματιού, αλλά αυτός παρουσιαζόταν από τη μελωδία της φωνής. Ιδεολογικά, πολλές μπάντες της υποκουλτούρας του πανκ ροκ, είχαν ως στόχο την αντίδραση στον πολιτικό ιδεαλισμό και την κατάρριψη του μύθου των χίπις. Πολλές φορές οι καλλιτέχνες του είδους υιοθετούσαν μια μηδενιστική ιδεολογική προσέγγιση που συνοψίζεται από το σλόγκαν των Sex Pistols "no future" (χωρίς μέλλον).
Το New Wave και το Post-punk
Το πανκ ροκ προσέλκυε το πιστό κοινό του κυρίως από τον καλλιτεχνικό και κολεγιακό κόσμο και σύντομα μπάντες που προωθούσαν μία περισσότερο καλλιτεχνική προσέγγιση όπως οι Talking Heads και οι Devo έκαναν την εμφάνισή τους. Σε μερικούς κύκλους ξεκίνησε να χρησιμοποιείται ο όρος New Wave (νιου γουέιβ), για να διαχωρίσει αυτές τις μπάντες που δεν ήταν ξεκάθαρα πανκ.
Αν και το πανκ ροκ ήταν ένα κοινωνικό και μουσικό φαινόμενο δεν συγκέντρωσε πολλά από άποψη δισκογραφικών πωλήσεων (μικρές ειδικευμένες εταιρίες ήταν αυτές που κυρίως προωθούσαν το είδος μέχρι τότε) ή από την άποψη του ραδιοφωνικού χρόνου που του αφιέρωναν οι σταθμοί, αφού αυτός αναλωνόταν κυρίως σε είδη όπως η ντίσκο και το λεγόμενο AOR (που προήλθε από το κλασικό ροκ και εισήγαγε μεταξύ ραδιοφωνικών παραγωγών την τάση να προβάλλουν κομμάτια από άλμπουμ και όχι από σινγκλ όπως συνηθιζόταν). Στελέχη των δισκογραφικών εταιριών που είχαν εκπλαγεί με την πορεία του πανκ κινήματος και αναγνώριζαν τη δυναμική του New Wave ξεκίνησαν να φτιάχνουν συμβόλαια σε πολλές μπάντες που εμφανίζονταν να έχουν σχέση με το πανκ ή το νιου γουέιβ. Πολλά από αυτά τα συγκροτήματα όπως οι Cars και οι Go Go's, ήταν στην ουσία ποπ σχήματα με New Wave εμφάνιση. Άλλοι, όπως οι Police και οι Pretenders, κατάφεραν να εκμεταλλευτούν την ώθηση που πήραν από το New Wave και να κάνουν επιτυχημένες και καλλιτεχνικά επαινετές καριέρες.
Ανάμεσα στο 1982 και το 1985, επηρεασμένο από τους Kraftwerk και τον Gary Numan, το New Wave ακολούθησε synth pop κατεύθυνση με το υποείδος που χαρακτήριζε τα συγκροτήματα ως New Romantics. Εμφανίστηκαν μπάντες όπως οι Duran Duran, A Flock of Seagulls, Psychedelic Furs, Talk Talk και Eurythmics στις οποίες το συνθεσάιζερ αντικατέστησε πλήρως άλλα όργανα. Αυτή η περίοδος συνέπεσε με την άνοδο του MTV και οδήγησε σε μεγάλη προβολή αυτού του υποείδους του synth pop. Μερικά συγκροτήματα της ροκ προσάρμοσαν το ύφος τους και κέρδισαν προβολή στο MTV, αλλά γενικά το ροκ που βασιζόταν στις κιθάρες παρήκμασε. Αν και πολλές συλλογές New Wave, περιέχουν τραγούδια από την εποχή αυτή, ο όρος New Wave αναφέρεται περισσότερο σε παλιότερες μπάντες ροκ, όπως οι Knack και οι Blondie.
Το post-punk, ήταν και αυτό ένα είδος που εξελίχθηκε από το punk rock. Αν και μερικές φορές τα όρια του με το New Wave είναι δυσδιάκριτα, το post-punk θεωρείται γενικά πιο απαιτητικό, καλλιτεχνίζον και εξευγενισμένο. Το κίνημα ξεκίνησε στην ουσία με το ντεμπούτο των Public Image Ltd. το 1978, που δημιουργήθηκαν από τον τραγουδιστή των Sex Pistols, John Lydon (ή Rotten) και αργότερα ακολουθήθηκε από συγκροτήματα όπως οι Siouxsie and the Banshees, Joy Division, The Fall, Gang of Four και Echo & the Bunnymen. Ήταν κυρίως Βρετανικό φαινόμενο και συνέχισε κατά τη δεκαετία του 1980 με μικρή προβολή στην άλλη άκρη του Ατλαντικού. Η πιο επιτυχημένη μπάντα που ξεκίνησε από το post-punk είναι ενδεχομένως οι Ιρλανδοί U2, που από τα μέσα της δεκαετίας του 1980, θεωρούνται από τα μεγαλύτερα συγκροτήματα παγκοσμίως.
Η διεύρυνση των υποειδών του ροκ τη δεκαετία του 1980
Τη δεκαετία του 1980, τα υποείδη που αποτελούσαν το ροκ άρχισαν να διαφοροποιούνται και να διευρύνονται. Αυτή η περίοδος είδε την ανάπτυξη του Νέου Κύματος του Βρετανικού Χέβι Μέταλ (New Wave of British Heavy Metal), ενώ τα προηγούμενα χρόνια, μουσικοί όπως ο Έντι Βαν Άλεν είχαν εισάγει καινοτομίες στη ροκ κιθάρα. Παράλληλα τραγουδιστές όπως ο Φρέντι Μέρκιουρι των Queen είχαν εξυψώσει το ρόλο τους σε επίπεδα που άγγιζαν αυτά των ερμηνευτικών τεχνών. Ταυτόχρονα, οι ποπ-New Wave μπάντες παρέμεναν δημοφιλείς και καλλιτέχνες όπως ο Billy Idol και οι Go-Go's κέρδιζαν σε δημοφιλία. Εμφανίστηκε επίσης και έγινε δημοφιλές, το American heartland rock, ένα αμερικάνικο παρακλάδι της ροκ με έμφαση σε θεματολογία λαϊκή, με κοινωνικό χαρακτήρα, με εκφραστές του καλλιτέχνες όπως ο Bruce Springsteen, ο Bob Seger, ο John (Cougar) Mellencamp και άλλοι. Μετά από τις δουλειές του φολκ τραγουδιστή και συνθέτη Paul Simon και του γνωστού από το progressive rock, Peter Gabriel, το ροκ συνετήχθη με διάφορα είδη της φολκ από όλο τον κόσμο και η μίξη αυτή έγινε γνωστή ως "world music".
Το Hard Rock, το Glam Metal και το Instrumental Rock
Το Heavy Metal άρχισε να πέφτει στην αφάνεια στα μέσα της δεκαετίας του 1970. Κάποια συγκροτήματα όπως οι AC/DC διατήρησαν το μεγάλο κοινό τους και είχαν κάποιες επιτυχίες στο ευρύ κοινό, όπως οι Blue Öyster Cult με το "Don't Fear the Reaper". Οι κριτικοί δεν έδειχναν ιδιαίτερη συμπάθεια προς το είδος, όμως αυτό άλλαξε το 1978, με την κυκλοφορία του ομώνυμου ντεμπούτου των Van Halen και με την κυκλοφορία του σηματοδοτήθηκε η έναρξη μιας εποχής σκληρού και γρήγορου ροκ, με πρωτεύουσα το Λος Άντζελες της Καλιφόρνια.
Ένα είδος της ροκ που είχε μεγάλη απήχηση τη δεκαετία του 1980 ήταν το γκλαμ μέταλ (glam metal). Με επιρροή την παρουσία καλλιτεχνών όπως οι Aerosmith, ο Alice Cooper, οι Sweet και οι New York Dolls, εμφανίστηκαν οι πρώτες γκλαμ μέταλ μπάντες, μερικές εκ των οποίων ήταν οι Mötley Crüe, οι W.A.S.P. και οι Ratt. Έγιναν γνωστοί για τον ακόλαστο τρόπο ζωής, το "ξυμένο" χτένισμα των μαλλιών και για τη χρήση μακιγιάζ σε συνδυασμό με έξαλλο ντύσιμο. Τα τραγούδια τους ήταν στομφώδη, επιθετικά με εριστική αρρενωπότητα, ενώ η στιχουργική θεματολογία επικεντρωνόταν στο σεξ, στις οινοποσίες, στα ναρκωτικά και ενίοτε στον αποκρυφισμό.
Έως τα μέσα της δεκαετίας του 1980, η φόρμουλα που αναπτύχθηκε για τα άλμπουμ των συγκροτημάτων του γκλαμ μέταλ ήταν η ύπαρξη μιας μπαλάντας (power ballad) (με σχετικά αργό, χορευτικό ρυθμό) και ενός κομματιού με έντονο ρυθμό και ευκολομνημόνευτη μελωδία. Το 1987, οι Guns N' Roses, έκαναν το ντεμπούτο τους με τίτλο Appetite for Destruction. Το άλμπουμ αυτό σημείωσε τεράστιο αριθμό πωλήσεων και η μπάντα συνέχισε την επιτυχία της μέχρι τις αρχές της δεκαετίας του 1990.
Το οργανικό ροκ (Instrumental rock) έγινε επίσης δημοφιλές εκείνη την περίοδο με την κυκλοφορία του Surfing with the Alien από τον Joe Satriani. Πολλοί κιθαρίστες της Χέβι Μέταλ που θεωρούνταν βιρτουόζοι, κυκλοφόρησαν προσωπικούς δίσκους πέρα από τα συγκροτήματα στα οποία συμμετείχαν. Με αυτόν τον τρόπο, κιθαρίστες όπως ο George Lynch, ο Steve Vai, ο Yngwie Malmsteen και ο Steve Morse συνέβαλαν στην ανάπτυξη του είδους.
Προτεινόμενη βιβλιογραφία
Ροκ
Σίρλεϊ Ίτον
Η Σίρλεϊ Ίτον (αγγλικά: Shirley Eaton), (12 Ιανουαρίου 1937), είναι Βρετανίδα ηθοποιός, μοντέλο και συγγραφέας. Κατά την διάρκεια των δεκαετίων 1950 και 1960 υπήρξε συμβόλο του σεξ. Ο πιο γνωστός κινηματογραφικός ρόλος της ήταν της Τζιλ Μαστέρσον στην ταινία Ο Χρυσοδάκτυλος του 1964.
Νεγκορέλογιε
Το Νεγκορέλογιε ή Νεγκαρέχλαγιε (Λευκορωσικά: Негарэлае, Negarehlaje, ρωσικά: Негорелое, Negoreloe) είναι μια μικρή πόλη στην επαρχία Ντζιαρζίνσκ της περιφέρειας Μινσκ της Λευκορωσίας.
Τοποθεσία
Βρίσκεται στις όχθες του ποταμού Περετούτ' 10 χλμ. νοτιοδυτικά του Ντζιαρζίνσκ, 48 χλμ. από το Μινσκ.
Ιστορία
Είναι γνωστό από τον 16ο αιώνα ως ταχυδρομικός σταθμός επί της οδού Μινσκ-Ναβαχρουντάκ. Από το 1793 ανήκε στη Ρωσική Αυτοκρατορία. Από το 1871 έχει σιδηροδρομικό σταθμό. Το 1921-1939 υπήρχε Σοβιετικός συνοριακός σταθμός (με την Πολωνία).
Το 2014, είχε πληθυσμό 821 ατόμων.
Οικονομία
Υπάρχει ένα εργοστάσιο κατασκευής κυψελών καθώς και ιδιωτική κατασκευή επίπλων.
Μέδμα
thumb|right|250px|Χάρτης της Βρεττίας
Η Μέσμα, ή Μέδμα ήταν αρχαία ελληνική πόλη που βρίσκονταν στη τότε Μεγάλη Ελλάδα. Βρίσκονταν στην δυτική παραλία της Βρεττίας. Η πόλη κυριεύτηκε από τον τύραννο των Συρακουσών Δημήτριο το 388 π.Χ., και τα περίχωρα δόθηκαν στους Λοκρούς. Η πόλη δεν σημείωσε μεγάλη άνθιση, και δεν είναι πιθανόν να είχε νόμισμα πριν του 388 π.Χ. Φαίνεται μάλιστα ότι τα νομίσματά της είναι νεώτερα του 344 π.Χ. και ότι είναι κομμένα από τους Λοκρούς. Τα νομίσματα των Μεσμαίων αποτελούνται από κορινθιακούς στατήρες ομοίων των Λοκρών, αλλά με άλλες επιγραφές στην πίσω όψη, ενώ η μπροστινή όψη είναι ανεπίγαφη. Κοσμούνται δε με κεφαλή της Περσεφόνης, γυναίκας, του Απόλλωνα, ή ανδρική. Η πίσω όψη εικονίζει κεφαλή του Απόλλωνα, γυμνό άνδρα που κάθεται σε βράχο με σκυλί, άλογο που καλπάζει ή Νίκη στεφαηφόρο. Η εικονιζόμενη γυναίκα νομίζεται ότι είναι η νύφη των πηγών Μέσμα, ενώ ο γυμνός άνδρας ίσως είναι προσωποποίηση του ποταμού Μέταυρου ή ο Πάν.
Πηγές
Κατηγορία:Αποικίες της Μεγάλης Ελλάδας
Έθελρεντ της Μερκίας
Ο Έθελρεντ της Μερκίας (Æthelred, πέθανε μετά το 704) βασιλιάς της Μερκίας (675 - 704) ήταν ο μικρότερος γιος του Πέντα της Μερκίας, διάδοχος του δεύτερου αδελφού του Γούλφχερ της Μερκίας. Με την άνοδο του στον θρόνο (675) επιτέθηκε στο Κεντ και στην συνέχεια νίκησε τον γαμπρό του Έκγκφριθ της Νορθουμβρίας στην μάχη του Τρέντ, η ήττα ήταν ένα σημαντικό πλήγμα για τους Νορθουμβρίους που έχασαν την εξουσία νότια του Χάμπερ. Ο Έθελρεντ παρ'όλα αυτά στάθηκε ανίκανος να εγκαταστήσει την ηγεμονία του στην νότια Βρετανία στον βαθμό που υπήρχε στους προκατόχους του. Έμεινε γνωστός σαν ευσεβής χριστιανός βασιλιάς με μεγάλες δωρεές στην εκκλησία, την περίοδο της εξουσίας του ο Θεόδωρος αρχιεπίσκοπος του Καντέρμπερι αναδιοργάνωσε την εκκλησία, δημιουργώντας νέες επισκοπές στην Μερκία και στην Νορθουμβρία. Ο Έθελρεντ δέχθηκε τον επίσκοπο Γουίλφριντ της Γιορκ την εποχή που εξορίστηκε από την επισκοπή του στην στην Νορθουμβρία, τον έκανε επίσκοπο της Μίντλαντε και τον υποστήριξε στην Σύνοδο του Άουστερφιλντ (702) η οποία αποφάσισε την επιστροφή των εδαφών του τα οποία του είχαν κατασχεθεί στην Νορθουμβρία. Η σύζυγος του Έθελρεντ Όσθριθ κόρη του Οσουί της Νορθουμβρίας δολοφονήθηκε υπό ύποπτες συνθήκες (697), ο Έθελρεντ παραιτήθηκε από τον θρόνο (704) υπέρ του ανιψιού του Κοένρεντ της Μερκίας και εισήλθε στο μοναστήρι του Μπέρκνει που ίδρυσε με την σύζυγο του, παρέμεινε μέχρι το τέλος της ζωής του και τάφηκε εκεί. Ο Κέολρεντ της Μερκίας γιος του Έθελρεντ έγινε βασιλιάς μετά τον Κοένρεντ, πιθανότατα είχε άλλον έναν γιο τον Κέοβαλντ της Μερκίας που έγινε βασιλιάς για σύντομο χρονικό διάστημα μετά τον Κέολρεντ.
Η Μερκία τον 7ο αιώνα
thumb|right|250px|Οι Αγγλικοί λαοί στα τέλη του 7ου αιώνα Τον 7ο αιώνα η Αγγλία ήταν διαιρεμένη σε Άγγλο-Σαξονικά βασίλεια από Γερμανικές φυλές οι οποίες είχαν έρθει στο νησί περίπου δυο αιώνες πιο πριν. Το βασίλειο της Μερκίας ήταν κυρίαρχο στην Αγγλία εκείνη την εποχή, η καταγωγή του βασιλικού Οίκου είναι άγνωστη αλλά τα γενεαλογικά δέντρα και το Αγγλοσαξωνικό χρονικό καταλήγουν στο συμπέρασμα ότι καταγόταν από τον Ικέλ και έμεινε γνωστή ως "Ικλίνγκας" ή Οίκος του Ικέλ. Ο αρχαιότερος βασιλιάς από τον Οίκο για τον οποίο υπάρχουν άφθονες ιστορικές πηγές ήταν ο Πέντα, ο πατέρας του Έθελρεντ. Τα μεγαλύτερα γειτονικά βασίλεια ήταν : στον βορρά η Νορθουμβρία η οποία δημιουργήθηκε από την ένωση των βασιλείων της Βερνικίας και της Ντέιρα, στα ανατολικά η Ανατολική Αγγλία και στα νότια το Ουέσσεξ.
Η "Εκκλησιαστική ιστορία" έργο του Νορθουμβρίου μοναχού Βέδα τον 8ο αιώνα αναφέρει ότι υπήρχαν εκείνη την περίοδο πέντε αυτοκρατορικοί βασιλείς της Αγγλίας με εξουσία απέναντι στους υπόλοιπους υποτελείς τους. Ο πέμπτος αυτοκρατορικός βασιλιάς ήταν ο Εντουίν της Νορθουμβρίας ο οποίος δολοφονήθηκε στην μάχη του Χάτφιλντ Τσέιζα από τις ενωμένες δυνάμεις του Καντβαλόν, ενός Βρετανού βασιλιά της Γκουινέντ και του Πέντα. Μετά την ήττα του Έντουιν το βασίλειο της Νορθουμβρίας χωρίστηκε ξανά στα βασίλεια της Βερνικίας και της Ντέιρα. Σε έναν περίπου χρόνο ο ανιψιός του Έντουιν Άγιος Όσβαλντ σκότωσε τον Καντβαλλόν και ένωσε ξανά το βασίλειο του επαναφέροντας την κυριαρχία της Νορθουμβρίας στα νότια της Αγγλίας. Ο Πέντα σκότωσε τον Όσβαλντ στην μάχη του Μάζερφιλντ και η Νορθουμβρία διαιρέθηκε ξανά (642). Ο γιος του Όσβαλντ Οσουί της Νορθουμβρίας διαδέχθηκε τον πατέρα του στην Βερνικία και ο γιος του Οσρίκ Οσουί στην Ντέιρα, το νοτιότερο από τα δυο βασίλεια.
Το 622 ο Οσουί νίκησε και σκότωσε τον Πέντα στην μάχη της Βινβάεντ (655), τοποθέτησε τον μεγαλύτερο γιο του Πέντα και γαμπρό του Πεάντα της Μερκίας στην νότια Μερκία και κράτησε την βόρεια για τον εαυτό του. Σε έξι μήνες ο Πεάντα δηλητηριάστηκε από την σύζυγο του και ο Οσουί ανέλαβε την βασιλεία σε ολόκληρη την Μερκία, ένα πραξικόπημα (658) ανέτρεψε την ηγεμονία της Νορθουμβρίας στην Μερκία και τοποθέτησε νέο βασιλιά τον δεύτερο γιο του Πέντα Γούλφρεντ της Μερκίας. Την δεκαετία του 670 ο Γούλφχερ έγινε ο ισχυρότερος Αγγλοσάξονας βασιλιάς και είχε υπό την εξουσία του όλα τα βασίλεια στην νότια Αγγλία ως υποτελή του εκτός από την Νορθουμβρία.
Εισβολή στο Κεντ
thumb|right|250px|Οι Βρετανικοί λαοί γύρω στο 600 Η πρώτη πράξη η οποία έχει καταγραφεί από την βασιλεία του Έθελρεντ ήταν η λεηλασία του Κεντ (676), κατέστρεψε το Ρότσεστερ την έδρα των επισκόπων του δυτικού Κεντ. Ο λόγος της επίθεσης δεν έχει αναφερθεί, ο πιθανότερος λόγος ήταν να αποτρέψει τον βασιλιά Χλόθχερ του Κεντ να ανακαταλάβει το Σάρρεϋ το οποίο είχε πρόσφατα ανακτηθεί από τον Γούλφχερ. Σύμφωνα με άλλη άποψη ο Έθελρεντ ήθελε να εκδικηθεί τον φόνο των γιων του Έορμενρεντ του Κεντ, οι δολοφόνοι είχαν προσκληθεί από τον Έκγκμπερτ του Κεντ αδελφό του Χλόθχερ και πιθανότατα ήταν ο Έθελρεντ θείος των δολοφονημένων πριγκίπων. Μια τρίτη εκδοχή ήταν ότι οι βασιλείς του Έσσεξ ζήτησαν την εισβολή σε αντίδραση των απαιτήσεων των βασιλέων του Κεντ οι οποίοι ήθελαν να έχουν τον έλεγχο στους Δυτικούς Σάξονες, ανεξάρτητα από την αιτία ο Χλόθχερ αναγκάστηκε να αποδεχτεί τη κηδεμονία του Έθελρεντ. Η ζημιά που υπέστη η επισκοπή του Ρότσεστερ ήταν τόσο μεγάλη που ο επίσκοπος Πούτα αποσύρθηκε και ο διάδοχος του Κουίκχελμ αναγκάστηκε να την εγκαταλείψει "λόγω της φτώχειας της". Τα πρώτα χρόνια της βασιλείας του Έθελρεντ ο Θεόδωρος, ο αρχιεπίσκοπος του Καντέρμπερι ξεκίνησε την οργάνωση της εκκλησίας της Μερκίας. Το 675 έδιωξε τον Γουίνφρεντ από την επισκοπή του Λίχφιλντ η οποία τα επόμενα τέσσερα χρόνια μοιράστηκε στις επισκοπές του Λέστερ, Λίχφιλντ, Γούστερ, Ντόρτσεστερ και Χέρεφορντ. . Ο Έθελρεντ σαν βασιλιάς ήταν γνωστός περισσότερο για την πίστη του παρά για τις πολεμικές του ικανότητες και παραχώρησε πολλές δωρεές από εδάφη σε εκκλησίες. Υπάρχει επίσης μια παράδοση που σχετίζει τον Έθελρεντ με την ίδρυση του αβαείου του Άμπινγκτον στα νότια του Οξφορντσάιρ. .
Σύγκρουση με την Νορθουμβρία
«Ο Θεόδωρος, ο αγαπητός του θεού μπήκε στις φλόγες και ζήτησε την βοήθεια του θεού για να αποτρέψει τον πόλεμο, ως εκ θαύματος κλείστηκε ειρήνη ανάμεσα στους δυο βασιλείς και λαούς μπροστά στην επερχόμενη αιματοχυσία και η Μερκία πλήρωσε αποζημίωση για τον θάνατο του Έκγκριφ».
Ο Έθελρεντ μετά την μάχη απέκτησε το Λίντσεϊ το οποίο παρέμεινε υπό την κατοχή της Μερκίας μέχρι την επίθεση των Βίκινγκ τον 9ο αιώνα η οποία άλλαξε τον χάρτη της Αγγλίας. Η σύγκρουση ανάμεσα στην Νορθουμβρία και την Μερκία δεν σταμάτησε εκεί, τα Χρονικά της Σκωτίας καταγράφουν ότι ο Έθελμπαλντ της Μερκίας λεηλάτησε την Νορθουμβρία (740) την περίοδο που ο βασιλιάς Έαντμπερ της Νορθουμβρίας απουσίαζε σε πόλεμο εναντίον των Πίκτων. Η μάχη του Τρέντ σε κάθε περίπτωση έθεσε τέλος στην κυριαρχία της Νορθουμβρίας στην νότια Βρετανία.
Μια σύγκρουση ανάμεσα στον επίσκοπο Ουίλφριντ της Γιορκ και την εκκλησία οδήγησε στην εξορία του Ουίλφριντ από την Νορθουμβρία, ο Έθελρεντ στάθηκε στο πλευρό του Έκγκφριθ εναντίον του Ουίλφριντ. Μετά τον θάνατο του Έκγκφριθ (685) ο αρχιεπίσκοπος Θεόδωρος ανέλαβε την πρωτοβουλία να συμφιλιώσει τον Ουίλφριντ με τον διάδοχο του Έκγκφριθ Άλντφριθ, το 692 ο Άλντφριθ και ο Ουίλφριντ βρέθηκαν ξανά σε σύγκρουση και ο Ουίλφριντ εξορίστηκε στην Μερκία. Ο Έθελρεντ αυτή την φορά υποστήριξε τον Ουίλφριντ, τον τοποθέτησε επίσκοπο της Μίντλαντς και τον υπερασπίστηκε στο Συμβούλιο του Άουστερφιλντ (702) απέναντι σε μια ομάδα επισκόπων υπό την ηγεσία του Βέρτβαλντ αρχιεπισκόπου του Καντέρμπερι. Η υποστήριξη που παρείχε στον Ουίλφριντ έφερε το Έθελρεντ σε σύγκρουση τόσο με την Νορθουμβρία όσο και με την αρχιεπισκοπή του Καντέρμπερι χωρίς να είναι σαφής η πορεία των μαχών αλλά πολλά μοναστήρια βρέθηκαν υπό την κατοχή του Ουίλφριντ στην περιοχή της Μερκίας.
Σχέσεις με τους Δυτικούς Σάξονες
thumb|right|250px|Το γενεαλογικό δέντρο των άμεσων συγγενών του Έθελρεντ της Μερκίας Τα διατάγματα του 681 εμφανίζει τον Έθελρεντ να παραχωρεί δωρεές γης κοντά στο Τέτμπερι στα σύνορα ανάμεσα στο Γκλόστερσαιρ και στο Γουιλσάιρ. Το γεγονός δείχνει ότι η κατοχή της Μερκίας επεκτάθηκε περισσότερο στην γη των Δυτικών Σαξόνων όπως είχε κάνει πριν από αυτόν ο αδελφός του Γούλφχερ. Οι Δυτικοί Σάξονες γνώρισαν μια σημαντική στρατιωτική αναγέννηση με τον Κεντβάλλα του Ουέσσεξ την περίοδο 685 - 688 αλλά όταν ο Κεντβάλλα αναχώρησε για προσκύνημα στην Ρώμη ξέσπασαν εμφύλιες συγκρούσεις μέχρι την άνοδο του Ίνε του Ουέσσεξ. Ο Κεντβάλλα διοικούσε επιτυχώς τα βασίλεια του Σάσσεξ και του Κεντ, η παραίτηση του άλλαξε σημαντικά την ροή της ιστορίας τα επόμενα χρόνια. Στο ανατολικό Κέντ αναδείχτηκε βασιλιάς ο Οσουί ενώ στο δυτικό τμήμα το βασίλειο κυβερνήθηκε από τον Σουίφχιρντ, γιο του Σάμπι βασιλιά του Έσσεξ. Ο Έθελρεντ υποστήριξε τόσο τον Σουίφχιρντ όσο τον Οσουί, στον καθένα από τους συγκεκριμένους βασιλείς παραχώρησε δωρεές γης και η επίθεση του Έθελρεντ στο Κεντ (676) έγινε για να τους υπερασπιστεί στις συγκρούσεις τους με τον παραδοσιακό βασιλικό Οίκο του Κεντ. Ένα διάταγμα του Σουίφχιρντ (691) αναφέρει ότι ο Έθελρεντ επιτέθηκε στο Κεντ για να τοποθετήσει τον Ουίλφριντ αρχιεπίσκοπο του Καντέρμπερι αλλά η προσπάθεια απέτυχε.
Ο Έθελρεντ εναλλακτικά παρείχε υποστήριξη στο Κεντ απέναντι στους Ανατολικούς Σάξονες που είχαν ανεξαρτητοποιηθεί από την Μερκία περισσότερο από μια δεκαετία. Οι Ανατολικοί Σάξονες επέστρεψαν στην επιρροή της Μερκίας τα επόμενα χρόνια, σε ένα διάταγμα του Έθελρεντ την περίοδο 693 - 704 παραχωρεί γη στο Γουίλντχιρ τον επίσκοπο του Λονδίνου και το 704 ο Έθελρεντ συμφώνησε με μια επιχορήγηση που έγινε από τον Σουίφχιρντ. Το τελευταίο διάταγμα εμφανίζει έναν βασιλικό υπάλληλο της Μερκίας ο οποίος ήρθε για να εξυπηρετήσει τα συμφέροντα τους.
thumb|right|250px|Η τοποθεσία του αβαείου του Μπάρντνει όπου έζησε ο Έθελρεντ μετά την παραίτηση του
Τελευταία χρόνια και παραίτηση
Ο Έθελρεντ παραιτήθηκε (704) υπέρ του ανιψιού του Κοένρεντ της Μερκίας και αποσύρθηκε ως μοναχός στο αβαείο του Μπάρντνει. Οι βασιλείς της Μερκίας τον 7ο αιώνα είχαν υπό την επιμέλεια τους πολλά αβαεία πέρα από το βασίλειο τους περισσότερο για πολιτικούς λόγους, το ίδιο συνέβη και με τον Έθελρεντ με την σύζυγο του Όσθριθ με το αβαείο του Μπάρντνει στο οποίο λατρεύτηκαν αργότερα ως άγιοι. Ο Έθελρεντ φαίνεται ότι ασκούσε την εξουσία στο βασίλειο του και μετά την παραίτηση του, ο Στέφανος του Ριπόν στο έργο του "η ζωή του Ουίλφριντ" αναφέρει ο Έθελρεντ συμβούλευε τον ανιψιό του να έχει ειρηνικές σχέσεις με τον Ουίλφριντ. Η ημερομηνία του θανάτου του δεν είναι γνωστή, το βέβαιο είναι ότι τάφηκε στο αβαείο του Μπάρντνει. Ο Έθελρεντ είχε έναν γιο τον Κέολρεντ της Μερκίας, σύμφωνα με ένα χρονικό του 13ου αιώνα ο Κέολρεντ δεν ήταν γιος της Όσθριθ αλλά δεν αναφέρει το όνομα της μητέρας του, η ιστορικός Άνν Γουίλλιαμς αναφέρει ότι ο Έθελρεντ παντρεύτηκε ξανά μετά τον θάνατο της Όσθριθ. Η Σούζαν Κέλι αντίθετα αναφέρει την Όσθριθ ως μητέρα του Κέολρεντ ο οποίος διαδέχθηκε στον θρόνο τον Κοένρεντ (709) όταν ο ίδιος παραιτήθηκε προκειμένου να πάει στην Ρώμη για προσκύνημα. Ένας στίχος των βασιλέων της Μερκίας αναφέρει κάποιον άλλο βασιλιά τον Κέοβαλντ της Μερκίας ο οποίος βασίλευσε μετά τον Κέολρεντ, πιθανότατα να ήταν επίσης γιος του Έθελρεντ.
Πηγές
Κατηγορία:Οίκος του Ικέλ Κατηγορία:Βασιλείς της Μερκίας
Μυστία
Πηγές
Κατηγορία:Αποικίες της Μεγάλης Ελλάδας
1763 Γουίλιαμς
Ο Γουίλιαμς (Williams) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Βρετανού μαθηματικού και συγγραφέα Κένεθ Γουίλιαμς (Kenneth P. Williams).
Φυσικά χαρακτηριστικά
Τα φυσικά χαρακτηριστικά του Γουίλιαμς είναι άγνωστα. Ο Γουίλιαμς περιστρέφεται γύρω από τον εαυτό του μία φορά κάθε 36 ως 47 ώρες, μια αργή περιστροφή για αστεροειδή.
Εξωτερικοί σύνδεσμοι
Γουιλιαμς
Χιτώνας (αποσαφήνιση)
Ο όρος χιτώνας ή χιτών μπορεί να αναφέρεται σε:
Ανατομία
Χιτώνας ονομάζεται γενικά οποιοσδήποτε υμενώδης σχηματισμός που περιβάλλει ένα αυτούσιο όργανο συγκρατώντας έτσι το τοίχωμα αυτού, κατά το σχήμα του οργάνου. Ειδικότερα:
Στην ανατομία των αρτηριών έχουμε:
Στην ανατομία του λεπτού εντέρου έχουμε:
ομοίως στην ανατομία του παχέος εντέρου:
Στην ανατομία του οφθαλμού έχουμε:
Αλίκη, κόμισσα του Ε
Η Αλίκη, κόμισσα του Ε (περί το 1180 - Μάιος 1246) από τον Οίκο τη Νορμανδίας, κόμισσα του Ε (1191 - 1246) ήταν κόρη και διάδοχος του Ερρίκου Β΄ του Ε και της Ματθίλδης κόρης του Χάμελιν του Γουάρεν, κόμη του Σάρρεϋ και της Ισαβέλλας του Γουάρεν, 4ης κόμισσας του Σάρρεϋ. Κληρονόμησε από τον πατέρα της το Ε και το Χέιστινγκς (1191) επειδή οι δύο μεγαλύτεροι αδελφοί της είχαν πεθάνει πρόωρα πριν από αυτόν, ήταν η τελευταία κυβερνήτης των κομητειών από τον Οίκο της Νορμανδίας. Παντρεύτηκε τον Ραούλ Α΄ του Λουζινιάν, κύριο του Ισουντάν που έγινε κόμης του Ε και λόρδος του Χέιστινγκς, μαζί του απέκτησε :